kardosdrur/scandi-wiki huggingface dataset:
Line Kalstrup Schulz

Line Kalstrup Schulz (født 18. juli 1996) en dansk atlet fra Hobro som var medlem af Randers Real AM frem til klubben i 2011 gik sammen med den anden randrusianske atletikklub Randers Freja og blev Randers Atletikklub Freja, skiftede derefter til Aalborg AM som hun nu er medlem af.

Line Kalstrup Schulz vandt en overraskende en sølvmedalje ved de danske senior mesterskaber i atletik i Odense 2010.
Hun blev nummer to 1500 meter i tiden 4,53,76, hvilket var cirka et sekund langsommere end hennes personlige rekord. Den præstation resulterede også i at hun i et par timer var den yngste medaljevinder nogensinde ved et dansk seniormesterskab i atletik, senere på dagen blev dette dog ændret da Annelouise V. Jensen der er tre måneder yngre også vandt en sølvmedalje.

Med personlig rekord på 4,27,51 på 1500 meter kom Line Kalstrup Schulz under kravet til Ungdoms-VM (4,29,50) ved Folksam Grand Prix i Göteborg.

Danske mesterskaber 
  2010 1500 meter 4,53,76

Eksterne henvisninger 
 Statletik.dk – Profil – Line Kalstrup Schulz

Mellemdistanceløbere fra Danmark
Atleter fra Randers Real AM
Atleter fra Randers Freja
Atleter fra Aalborg AM
Kagså Kollegiet

Kagså Kollegiet er et kollegium placeret i Gladsaxe, tæt på Herlev Hospital. Kollegiet indeholder 308 lejemål der ligger på et stort åbent område, der skråner svagt mod Kagsåen.

Kagså Kollegiet adskiller sig fra mange andre kollegier ved at have plads til familier med børn samt – for visse lejemåls vedkommende – også husdyr.

Historie 
Kagså Kollegiet blev stiftet som selvejende institution i 1964 af De Unges Boligaktion, Danske Studerendes Fællesråd og Studierådet ved Københavns Universitet. I 1965 udarbejdede arkitekt Aage Hartvig Petersen en skitse, der dannede grundlag for det endelige projekt.

På grund af stridigheder i bestyrelsen, blev repræsentanterne fra Danske Studerendes Fællesråd og Studierådet ved Københavns Universitets udskiftet med repræsentanter for Lærerstuderendes Landsråd, Studierådet ved Danske Teknika samt Gladsaxe Kommune. Dette, sammen med andre praktiske problemer, medførte, at byggeriet først kom i gang i sommeren 1968, og de første blokke stod færdige til indflytning i efteråret 1969.

Eksterne kilder/henvisninger 
 Kollegiets hjemmeside
 Ansøgning til kollegiet foregår gennem KKIK

Kollegier i København
Herlev
Gladsaxe
Kenneth Mertz

Kenneth Mertz (født 1989) er en dansk atlet medlem af Sparta Atletik frem til 2008 i Køge Atletik.

Internationale ungdomsmesterskaber 
 2011 U23-EM Kuglestød 17.plads 16,90
 2007 U20-NM Kuglestød (6kg) 6.plads 15,88

Danske mesterskaber 
  2010 Kuglestød 17,00
Junior
  2007 Tikamp 5312p

Personlig rekord 
 Kuglestød: 17,27 Söderhamn, Sverige 4. september 2010

Eksterne henvisninger 
 DAF i tal – Kenneth Mertz
 Statletik.dk – Profil Kenneth Mertz  

Kuglestødere fra Danmark
Atleter fra Sparta Atletik
Atleter fra Køge Atletik
Andreas Juuel

Andreas Thomas Juuel (17. oktober 1817 i København – 21. august 1868 på Frederiksberg) var en dansk landskabs- og porcelænsmaler.

Juuel var søn af skomagermester Johannes Juuel og Marie Christine født Berg, blev efter sin konfirmation sat i lære ved Den Kongelige Porcelænsfabrik for at uddannes til porcelænsmaler. Samtidig gennemgik han Kunstakademiet, dog ikke længere end til gipsskolen. Fra 1836-55 udstillede han som landskabsmaler og vandt 1847 den neuhausenske præmie i dette fag (for Urolig Efteraarsdag, enkeltstaaende Bøge- og Egetræer oplyses af gennembrydende Solstraaler) samt solgte et par billeder til Den Kongelige Malerisamling; men han fik dog ikke noget betydeligt navn som maler og ernærede sig i længere tid nærmest som tegnelærer, bl.a. for landgrev Wilhelm af Hessens døtre, bl.a. den senere dronning Louise samt prinsesse Augusta af Hessen.

Derimod uddannede han sig til en dygtig porcelænsmaler og var 1833-53 brogetmaler ved Porcelænsfabrikken. Allerede 1839 havde konkurreret til den neuhausenske præmie første gang (sammen med C.L. Klein), og i 1843 vandt han første gang præmien for et på porcelæn malet portræt, præsten Hornsyld efter maleri af Wilhelm Bendz, og 1845 samme præmie for et originalt landskab, medens han i 1853 fik rejseunderstøttelse af Den Reiersenske Fond som porcelænsmaler. Efter at han i 1857 var bleven ansat som bestyrer ved Bing & Grøndahls porcelænsfabrik, hvis maleratelier han havde ledet siden 1853, helligede han denne hele sin kraft og udfoldede en sådan dygtighed i ledelsen af dens kunstneriske del, at han i 1862 fik Fortjenstmedaljen i guld.

Han havde i 1843 ægtet Else Alette Møller, men i forholdsvis ung alder afgik han ved døden 21. august 1868.

Han er begravet på Solbjerg Parkkirkegård.

 

Malere fra Danmark
Personer fra København
Danskere i 1800-tallet
Personer i Dansk Biografisk Leksikon
Porcelænsmalere
Modtagere af Fortjenstmedaljen i guld
Modtagere af De Neuhausenske Præmier
Arapiles (1864)

Arapiles blev Spaniens femte panserskib, og indgik i den spanske marines plan om at genskabe landet som maritim stormagt, efter at opfindelsen af panserskibet i 1859 i princippet havde gjort alle upansrede skibe forældede. Skibet blev påbegyndt i 1861 som en almindelig skruefregat på det britiske værft R. H. Green i Blackwall i London, men da det året efter stod klart for den spanske regering, at fremtiden tilhørte panserskibet, blev designet ændret til at omfatte en panserbeklædning. Den nye kontrakt var parat i januar 1864, og skibet blev søsat i oktober samme år. I 1864 udbrød der imidlertid krig mellem Spanien og Peru, og som led i sin neutralitetspolitik forbød den britiske regering, at skibet blev afleveret, før krigen var slut, og i kombination med manglende spansk vilje eller evne til at betale betød det, at Arapiles først blev overtaget i september 1868, hvorefter det sejlede til Spanien og officielt indgik i flåden i december. Navnet henviser til en spansk landsby nær Salamanca, som har lagt navn til det slag i juli 1812, hvor en fælles britisk-spansk-portugisisk hær besejrede franskmændene under Napoleonskrigene. I andre lande er kampen kendt som slaget ved Salamanca.

Tjeneste 
I 1871 var Arapiles i Napoli for at repræsentere Spanien ved en maritim udstilling. Derefter fik skibet videnskabsmænd om bord og tog på togt i Mellemøsten som det første spanske krigsskib i omkring 80 år. Videnskabsmændene skulle formidle indkøb af effekter til det spanske nationale arkæologiske museum, der var oprettet få år tidligere. Da ekspeditionen var slut, blev skibet sendt til den spanske eskadre i Caribien. I 1872 led skibet så stor overlast under en storm, at det året efter blev sendt til New York for at blive repareret. Arapiles var tilbage i Havana i januar 1874. Løsningen med at hægte panser på en eksisterende konstruktion havde aldrig været helt vellykket, og skibet kunne dårligt bære panseret, så efter blot 10 års tjeneste udgik Arapiles i 1878.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Krigsskibe fra Spanien
Elisabeth Meyer

Kathrine Elisabeth Meyer (født 19. juli 1860 i Svendborg, død 4. juli 1927 i København) var en dansk komponist.

Elisabeth Meyers mormor var operasangerinden Catharine Simonsen, morfaderen Sophus Simonsen ansat i Det Kongelige Kapel, hendes morbror var operasangeren Niels Juel Simonsen og dirigenten Erik Tuxen var hendes nevø. Også moderen og flere af Elisabeth Meyers søskende var sangere eller musikere.

Man kan antage, at dette miljø befordrede en interesse i at udtrykke sig musikalsk, og Elisabeth Meyer virkede frem til omkring 1900 både som komponist af mindre musikstykker og lejlighedsvis som sanger ved især velgørenhedsarrangementer. Hun blev som barn og ung undervist af sin mor, og fik senere, mens hun boede i Århus, undervisning af Arthur Allin. Hun søgte 2 gange forgæves om statslige legater for at kunne rejse til København og videreuddanne sig som komponist.

Musikken 
Som de fleste andre af tidens kvindelige komponister måtte Elisabeth Meyer bruge den tid, der blev tilovers efter at den daglige husholdning var ordnet, til sit musikalske arbejde. Derfor er det ikke mærkeligt at størsteparten af hendes musik er strofiske sange, hyppigt med tekst af Thor Lange eller J.P. Jacobsen, med et enkelt klaverakkompagnement. Ud over de ca. 60 sange kendes en berceuse for violin og klaver, et klaverstykke og en kantate for to solister, damekor og to klaverer. Kantaten vandt en delt førstepræmie i en konkurrence ved Kvindernes Udstilling i 1895.

Kilder m.m. 
 Dansk kvindebiografisk Leksikon 

Komponister fra Danmark
Danskere i 1800-tallet
Danskere i 1900-tallet
Personer fra Svendborg
Personer i Dansk Kvindebiografisk Leksikon
Louis Marcussen

Louis Marcussen med kunstnernavnet Ovartaci (26. september 1894 – 25. november 1985) var en dansk kunstner, som havde sit primære virke under en livslang indlæggelse på Jydske Asyl i Risskov.

Som nyudlært malersvend emigrerede han i 1925 til Argentina, men blev psykisk syg og indlagdes efter sin hjemkomst i 1929, på det psykiatriske hospital i Risskov, hvor han levede til sin død. Mens han var indlagt, amputerede han sit genitalia i 1951, og fik derefter i år 1957 foretaget en kønskorrigerende operation, da han ønskede at blive en kvinde. Få år før sin død udtalte han sig dog efter sigende til en sygeplejerske: ”Jeg hedder Louis Marcussen – og er et mandfolk”, og begyndte at fremtone sig maskulint igen.

Hans første malerier under opholdet var naturalistiske fremstillinger af blomster og bygninger, men han udviklede med tiden til sin egen billedverden, præget af langstrakte menneskefigurer, undertiden med dyriske træk. Han udførte både skulpturer og udklippede figurer, bl.a. til dukketeater. Han har med sit kunstnernavn lagt navn til Museum Ovartaci. 

Ovartaci var det meste af sit liv relativt velfungerende, og hans fabulerende billeder og skulpturer vidner om dyb indsigt i østlig mysticisme, reinkarnationsteorier og kunsthistorie. I sine 56 år på hospitalet opnåede han med sine kunstværker at skabe sig en særstatus på hospitalet.

Se også
Ovartaci - Kunstner på psykiatrisk hospital er en portrætfilm instrueret af Jørgen Vestergaard efter manuskript af Jørgen Vestergaard.

Referencer 

Litteratur

Eksterne henvisninger og kilder 
 Museum Ovartaci

 
 

Malere fra Danmark
Danskere i 1900-tallet
Knud Glønborg

Knud Glønborg (1930 i Nibe – 16. september 2010 i Hirtshals) var en dansk specialskolekonsulent, der var medlem af Folketinget for Kristeligt Folkeparti fra 1986 til 1993.

Glønborg var uddannet lærer og var hele livet medlem af Baptistkirken. Han var desuden afholdsmand. I den forbindelse modtog han afholdsbevægelsens fornemste anerkendelse, Larsen-Ledet Prisen. 

Personer fra Nibe
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Kristendemokraterne
Lærere fra Danmark
Californiens segl

Seglet for den amerikanske delstat Californien er designet af Robert S. Garnett og graveret af Albert Kuner. Det blev vedtaget i 1849 af den Grundlovgivende Rigsforsamling i Californien. Seglet viser gudinden Minerva, og en brun bjørn, som er statens officielle dyr. Bjørnen spiser vindruer for at repræsentere vingårdene i området.

Seglet blev revideret i 1937 uden væsentlige ændringer.

Segl
Statslige symboler
Camilla Dalby

Camilla Dalby Christensen (født 15. maj 1988 i Randers) er en tidligere dansk landsholdspiller i håndbold. Hun er venstrehåndet og spillede på højre back position. Hun stoppede karrieren i 2019.

Dalby indledte sin håndboldkarriere i Spentrup IF. Derefter spillede hun i Randers Freja og fra 2010 i Randers HK. I sin debutkamp for Randers HK i en tv-transmitteret ligakamp mod Slagelse DT scorede hun efter få sekunder på den norske landsholds målvogter Cecilie Leganger, og hun scorede i de to efterfølgende kampe mod Team Tvis Holstebro og Horsens HK henholdsvis seks og syv mål.
Hun fik debut for U-landsholdet 1. december 2006 og spillede 30 kampe med scorede 126 mål. Hun var 2007 med til at vinde U20-EM i Tyrkiet og året efter U20- VM sølv, hvor hun blev turneringens topscorer med 65 mål. Hun fik debut på A-landsholdet 17. oktober 2007, og har spillet 58 kampe og scoret 163 mål. Hun var med til at sikre landsholdet en femteplads ved VM 2009 i Kina. Sit egentlige gennembrud på landsholdet fik hun til VM i Kina mod Frankrig, hvor hun scorede otte mål. Ved World Cup 2010, blev hun valgt til turneringens allstar-hold på højre back positionen som den eneste dansker. Med sin klub Randers HK sikrede hun sig i sæsonen 2009 DM sølv og vandt EHF Cupen.

Referencer 

 Spillerprofil - Randers HK

Eksterne henvisninger 
 

Håndboldspillere fra Danmark
Håndboldspillere fra ŽRK Budućnost
Håndboldspillere fra Randers HK
Olympiske håndboldspillere fra Danmark
Ya'an

Ya'an (Kinesisk skrift: 雅安; pinyin: Yǎ'ān) er et bypræfektur i den kinesiske provins Sichuan. Det har et areal på 15.354 km², og et indbyggertal på 1,54 millioner mennesker. Det blev tidligere kaldt Yazhou.

Byen var hovedstad for den gamle provins Xikang fra 1950 til 1955.

Historie 

Byen, som tidligere hed Yazhou-fu, kendes fra kilder fra Zhou-dynastiets tid (1122-255 f.Kr.). Den var administrativt centrum under Qin- og Han-dynastierne, men blev derefter erobret af nomadestammer. Efter at det på nyt blev integreret i det kinesiske rige sent i 300-tallet blev byen sæde for Ya-præfekturet i 604. Det moderne præfektur Ya'an ble oprettet i 1912. 

Den første panda, som blev videnskabelig beskrevet, blev observeret i Ya'an i 1869 af den franske missionær Père Armand David. Området var den gang en del af det østlige Tibet. 

Ya'an regnes også for at være det første sted i verden hvor mennesker foretog systematisk plantning af te (i modsætning til at plukke blade fra vildtvoksende planter).

Administrative enheder 

Bypræfekturet Ya'an har jurisdiktion over et distrikt (区 qū) og 7 amter (县 xiàn).

Trafik 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan. 

Kinas rigsvej 318, en af Folkerepublikken Kinas længste hovedveje, løber gennem området. Den begynder i Shanghai og fører blandt andet gennem Wuhan og Chengdu på sin vej ind i Tibet og Lhasa og helt frem til en kinesisk grænseovergang til Nepal i Zhangmu.

Referenser 

Bypræfekturer i Sichuan
Frederik Thomsen

Frederik Thomsen (født 1993) er en dansk atlet medlem af Ballerup AK.

Frederik Thomsen deltog i højdespring ved European Youth Olympic Trials 2010 i Moskva, hvor han med 1,98 tangerede sin personlige rekord, et resultat som dog ikke rakte til en plads i finalen. Senere på året nåede han to meter for første gang ved et stævne i Greve, som i de to følgende uger blev forbedret til 2,02m på Världsungdomsspelen i Gøteborg og 2,03 på Öresundsspelen i Helsingborg. På de danske mesterskaber vandt han sølv da han tangerede sin personlige rekord 2,03m.

Ved Vintersprint 2012 i Marselisborghallen tangerede Frederik Thomsen med tiden 5,99s Hossein Asgaris danske juniorrekord på 50 meter fra 1999.
Ved DM blev det til tre medaljer: Sølvmedaljer på 60 meter og i højdespring samt bronzemedalje i længdespring med nye personlige rekorder i alle tre discipliner. Ved DMU-inde ugen efter vandt han længdespring ved at besejre Andreas Trajkovski med et
spring på 7,60 meter i sidste omgang. Det var ikke bare Trajkovskis første nederlag til en jævnaldrende dansker, men også en forbedring på 1 cm af Trajkovskis junior- såvel som U23-rekord. 7,60 meter er desuden 5 cm over kravet til sommerens Junior-VM 2012.

Frederik Thomsen var 23. juni 2012 involveret i to danske juniorrekorder i Mannheim. Først vandt han sit indledende heat på 100 meter i 10,57 sek. (+0,6) og tangerede dermed Benjamin Hechts 15 år gamle rekord. Han løb også sidsteturen for det danske 4 x 100 meter landshold, som kom i mål i 41,10, en forbedring på 0,62 sek. af den rekord, som blev sat ved Junior-NM 2011 på Østerbro Stadion. Med på holdet var desuden Andreas Trajkovski, Asger Gerrild, Emil Strøm.

Danske mesterskaber 
  2012 60 meter-inde 6,83s
  2012 Højdespring-inde 2,06m
  2012 Længdespring-inde 7,36m
  2011 60 meter-inde 6,91s
  2011 Højdespring-inde 2,03m
  2010 Højdespring

Eksterne henvisninger 
 DAF i tal – Frederik Thomsen
 Statletik.dk – Profil Frederik Thomsen

Højdespringere fra Danmark
Atleter fra Ballerup AK
Sprintere fra Danmark
Andreas Jeppesen

Andreas Jeppesen (født 6. maj 1988) er en dansk atlet medlem af Esbjerg AM og frem til 2012 i Skive AM.

Andreas Jeppesen blev dansk senior- og U23-mester i højdespring-indendørs 2010 med et spring på 1,96.

Danske mesterskaber 

  2013 Højdespring 2,09
  2013 Tikamp 5714p
  2012 Længdespring 7,26
  2011 Højdespring 1,94
  2010 Højdespring 1,97
  2010 Højdespring-inde 1,96
  2009 Højdespring 2,00
  2007 Højdespring 1,94

Personlig rekord 
 Højdespring: 2,09 Skovdalen Atletikstadion, Aalborg 27. juli 2013
 Længdespring: 7,33 Göteborg Sverige 7. juli 2012
 Vægtkast: 6,30m Esbjerg 25. september 2009

Eksterne henvisninger 
 Statletik.dk – Profil Andreas Jeppesen

Højdespringere fra Danmark
Atleter fra Esbjerg AM
Atleter fra Skive AM
Længdespringere fra Danmark
Mangekæmpere fra Danmark
Peder Mandrup Meyer

Peder Mandrup Meyer (4. februar 1841 på St. Thomas – 12. april 1919) var en dansk organist og komponist.

Meyers far var skibslæge og ved sønnens fødsel bosat på St. Thomas. Efter at familien havde bosat sig i Danmark blev Peder Mandrup Meyer undervist i orgel, klaver og cello samt musikteori af bl.a. Johan Christian Gebauer og Niels W. Gade, der også brugte ham som vikar ved orglet i Holmens Kirke. 
Fra 1874 til sin død var Meyer kantor ved Frederiksberg Kirke. Derudover virkede han som censor ved Musikkonservatoriets orgeleksaminer.

Musik 
 Fuldstændigt klaverudtog for 4 Hænder af Kuhlaus musik til Elverhøj (arr. af Peder Mandrup Meyer 1869) 
 et par hefter "Compositioner for Pianoforte" 
 et lille hefte med pedaløvelser
 en større samling salmer for 3-stemmigt damekor
 19 Præludier for Orgel (udg. 2002)
 25 Præludier for Orgel (udg. 2002)
 20 Præludier for Orgel (udg. 2003) 
 upubliceret klaver- og orgelmusik

Kilder m.m. 
 Forlaget André Palsgårds omtale af 3 bind med Peder Mandrup Meyers orgelmusik 
 Anmeldelse af de nyudgivne præludier 
 Dansk biografisk Leksikon 
 Chr. Rasmussen: Frederiksberg Kirke 1734-1934 (udgivet i 1933).

Komponister fra Danmark
Organister fra Danmark
Danskere i 1800-tallet
Danskere i 1900-tallet
Personer fra Sankt Thomas
Personer fra Dansk Vestindien
Nuup Kangerlua

Nuup Kangerlua (tidligere Godthåbsfjorden) er Vestgrønlands største fjordsystem. Dens største bredde er cirka 30 km og den længste fjordarms længde er 160 km fra indlandsisen til udmundingen i Labradorhavet. Der ligger adskillige øer i fjordsystemet, hvoraf Storø er den største.

Eksterne henvisninger 

 

Fjorde på Grønland
Nuuks geografi
Kunda

Kunda er en lille by i Estland beliggende i Lääne-Virumaa i den nordøstlige del af landet nær Kunda jõgi (eller Sämi jõgis) (flodens) udmunding.

Historie 
Stednavnet Kunda omtales første gang i Kong Valdemars Jordebog og var tidligere forbundet med godset, der ligger 2,5 km syd for den nuværende by. Godset omtales første gang i 1443 som borg for en vasal. Godset fik navnet Cundis efter familien, som ejede det. I 1770-erne byggedes en tidligklassicistisk hovedbygning, der siden 2. verdenskrig har ligget i ruiner.

Kunda blev skabt ved Kunda mõis (gods) godsejere, baron Schwengelm, der 1805 anlagde havnen Port-Kunda, og derefter John Karl Girard de Soucanton i 1870, da denne oprettede en cementfabrik på stedet med navnet Port-Kunda.

1877 oprettedes en telegrafstation. 1879 blev oprettet en telefonforbindelse mellem Kunda havn, cementfabrikken og Kunda gods. 1882 ansattes en læge og 1888 opførtes et sygehus. Fabrikken lod opføre en sauna til almen brug (en ny blev bygget i 1912).

1893 byggedes et hydroelektricitetsværk, det første i Baltikum.

1896 anlagdes en jernbaneforbindelse til Rakvere til transport af cement, varer og mennesker.

1898 byggedes en ny kontorbygning for fabrikken til erstatning for kontoret i direktørens bolig, og her indrettedes tillige et laboratorium.

Byen fik stadsrettigheder den 1. maj 1938.

Ved byens østside ligger Kunda hiiemägi (offerbjerg).

Se også 
 Kundakultur

Referencer

Eksterne henvisninger 

Byer i Estland
Clyde Vernon Cessna

Clyde Vernon Cessna (født 5. december 1879, død 20. november 1954) var en amerikansk flydesigner, pilot og stifter af Cessna Aircraft Corporation. Han betragtes som en af de store pionerer indenfor luftfarten.

Historie 
Cessna var landmand og flyentusiast ved byen Rago i Kansas og byggede i 1911 sit første fly af træ og stof. Det blev den første flyvemaskine der fløj mellem Mississippifloden og Rocky Mountains.

I 1924 grundlagde han sammen med Lloyd Stearman og Walter Beech flyfabrikken Travel Air Manufacturing Company hvor de begyndte at producere dobbeltvingede motorfly (Biplan). Efter 2 år blev trioen uenige om designet på flyene, og Clyde Cessna valgt at træde ud af firmaet i 1926.

Cessna Aircraft Company 

Året efter den 26. august lettede han for første gang med et nybygget monoplan fly og 7. september 1927 stiftede han Cessna Aircraft Company. Her skulle produktionen udelukkende baseres på de nye enkelt vinger, som monoplan flyene har. Der blev solgt masser af de nye Cessna fly indtil 1931 hvor Depressionen og den økonomiske nedtur ødelagde salget. Flyfabrikken måtte lukke produktionen og Clyde Cessna måtte forlade virksomheden. I årene under Depressionen kæmpede Clyde Cessna for at komme tilbage til firmaet, og sammen med hans nevøer Dwane og Dwight Wallace lykkedes det 17. januar 1934 at overtage den fulde kontrol over flyfabrikken og genstarte produktionen.

I 1936 valgte Cessna at trække sig tilbage fra flyproduktionen og han solgte sine aktier i Cessna Aircraft Company til sine nevøer. Han flyttede tilbage til Rago i Kansas hvor han genoptog karrieren som landmand. I årene efter hjalp han firmaet på flere forskellige måder og løste små opgaver. Han døde i 1954 i en alder af 74 år.

Referencer

Eksterne henvisninger 

Personer fra Kansas
Luftfart i USA
Erhvervsfolk fra USA
Cessna
Tove Kyhn

Tove Kyhn (født 1954) er tidligere en dansk atlet. Hun var medlem af Hvidovre IF.

Danske mesterskaber 
  1973 200 meter 25,1
  1972 200 meter 25,0
  1971 200 meter 24,7

Eksterne henvisninger 
 DAF i tal – Tove Kyhn 
 Statletik.dk – Profil – Tove Kyhn

Sprintere fra Danmark
Atleter fra Hvidovre IF
Ricardo Gardner

Ricardo Gardner (født 25. september 1978 i Saint Andrew, Jamaica) er en tidligere jamaicansk fodboldspiller. Han har i sin karriere spillet for Harbour View og Bolton Wanderers samt på et lejeophold hos Preston North End.

Landshold 
Gardner spillede i sin karriere i alt hele 112 kampe for Jamaicas landshold hvor han også scorede ni mål, som han også er anfører for. Han repræsenterede sit land ved dets hidtil eneste VM-slutrunde, VM i 1998 i Frankrig.

Eksterne henvisninger 
 

Fodboldspillere fra Jamaica
Deltagere ved verdensmesterskabet i fodbold 1998
Fodboldspillere fra Bolton Wanderers F.C.
Fodboldspillere fra Preston North End F.C.
Alice Wiese

Alice Wiese (født 3. april 1943) er tidligere en dansk atlet. Hun var medlem af Kastrup Tårnby Atletik og Frederiksberg IF (1970-1972).

I 1971 satte Alice Wiese sammen med Vivi Markussen, Inge Voigt og Marianne Flytting dansk rekord på 4 x 100 meter med tiden 47,3.

Danske mesterskaber 
  1976 100 meter hæk 15,03
  1975 Kuglestød -inde 11.85
  1973 200 meter 25,1
  1972 200 meter 25,2
  1972 Højdespring 1,63
  1972 Ottekamp
  1971 Femkamp
  1971 Nikamp
  1971 Højdespring 1,63
  1971 4 x 100 meter
  1971 Danmarksturneringen
  1970 Ottekamp
  1970 Danmarksturneringen
  1968 Højdespring 1,61
  1967 Højdespring 1,63

Eksterne henvisninger 
 Statletik.dk – Profil – Alice Wiese

Mangekæmpere fra Danmark
Atleter fra Frederiksberg IF
Atleter fra Kastrup Tårnby Atletik
Kuglestødere fra Danmark
Højdespringere fra Danmark
Sprintere fra Danmark